ΓΡΑΠΤΗ ΕΡΩΤΗΣΗ E-0626/00

υποβολή: Erik Meijer (GUE/NGL) προς το Συμβούλιο

(2 Μαρτίου 2000)

Θέμα: Κοσσυφοπέδιο: το δικαίωμα της σερβικής μειονότητας για μετακίνηση προς ασφαλείς περιοχές όπουπερτερεί το σερβικό στοιχείο

1. Γνωρίζει το Συμβούλιο ότι, μετά την εγκαθίδρυση της νέας εξουσίας το 1999, ένα μεγάλο μέρος πολιτών που ανήκουν στη σερβική μειονότητα και έχουν μείνει στο Κοσσυφοπέδιο δεν έχουν πλέον την δυνατότητα να ταξιδεύουν ελεύθεροι στο Κοσσυφοπέδιο και να μεταβαίνουν (για προσωρινή ή μόνιμη εγκατάσταση) σε περιοχές που ανήκουν στη δικαιοδοσία της σερβικής κυβέρνησης ή της κυβέρνησης του Μαυροβουνίου, αφ' ενός μεν διότι αυτή η ομάδα του πληθυσμού αντιμετωπίζεται με περιφρόνηση από την αλβανική πλειονότητα πουπήρξε η ίδια θύμα μειονεκτικής μεταχείρισης στην περίοδο μεταξύ του 1987 και του 1999, αφ' ετέρου δε διότι το ανθρώπινο δυναμικό των στρατιωτικών ή αστυνομικών δυνάμεων που θα μπορούσε να τους συνοδεύει δεν είναι επαρκές ώστε να διασφαλισθεί η ασφαλής μετακίνησή τους;

2. Μπορεί το Συμβούλιο να επιβεβαιώσει το γεγονός ότι σε ένα τμήμα της πόλης του Κοσσυφοπεδίου Οράχοβατς ο σερβικός πληθυσμός αντιμετωπίζει εν τω μεταξύ μια κατάσταση που προσομοιάζει πολύ με την κατάσταση που επικράτησε στον πρώην safe haven της Σεμπρένιτσα στη Βοσνία Ερζεγοβίνη, δηλαδή ο πληθυσμός που ζει στην πόλη αυτή απομονώνεται από την γύρω περιοχή διότι η τελευταία κατοικείται από μια άλλη ομάδα του πληθυσμού που επιθυμεί να απαλλαγεί από την μειονότητα που την περιβάλλει;

3. Με ποιό τρόπο σκέπτεται το Συμβούλιο ότι μπορεί να αποτρέψει το ενδεχόμενο το σερβικό τμήμα της πόλης Οράχοβατς να έχει την ίδια μοίρα με τον safe haven της Σεμπρένιτσα, δηλαδή οι στρατιωτικές ολλανδικές δυνάμεις που έχουν στρατοπευδεύσει εκεί να μην μπορέσουν να εμποδίσουν την εθνότητα πουπερτερεί αριθμητικά στην περιοχή να την καταλάβει, και στη συνέχεια να εκτοπισθεί ή να θανατωθεί ο τοπικός πληθυσμός;

4. Ποιά μέτρα προτίθεται να λάβει το Συμβούλιο προκειμένου να διασφαλίσει ότι όλοι οι κάτοικοι του σερβικού τμήματος της πόλης Οράχοβατς και άλλων απομονωμένων περιοχών, οι οποίοι επιλέγουν για λόγους ασφαλείας να εγκαταλείψουν για πάντα τον σημερινό τόπο κατοικίας τους, έχουν την δυνατότητα να μετακινηθούν προς περιοχές που ανήκουν στη δικαιοδοσία της σερβικής κυβέρνησης ή της κυβέρνησης του Μαυροβουνίου ή, ενδεχομένως, μετά την επίτευξη σχετικής συμφωνίας με την αλβανική πλειονότητα του πληθυσμού, να μετακινηθούν προς την περιοχή βορείως της πόλης Κοσόβσκα Μιτροβίτσα, περιοχή η οποία συνορεύει με την Σερβία και στην οποία από παλιάπερτερούσε το σερβικό στοιχείο;

Απάντηση

(25 Μαΐου 2000)

Το Συμβούλιο εξακολουθεί να ανησυχεί σοβαρά για την κατάσταση των Σέρβων και των άλλων εθνικών μειονοτήτων του Κοσσυφοπεδίου και είναι συγκλονισμένο από τις συνεχιζόμενες σοβαρές βιαιοπραξίες μεταξύ εθνοτήτων. Το νέο ξέσπασμα των εχθροπραξιών στη Μιτρόβιτσα είναι ακριβώς η πιο πρόσφατη απόδειξη του πόσο δύσκολο είναι ναπερβληθούν το μίσος και η δυσπιστία που οικοδομήθηκαν εδώ και δεκαετίες. Η κατάσταση θα μπορούσε να έχει σοβαρή επίδραση σε άλλες πόλεις του Κοσσυφοπεδίου, συμπεριλαμβανομένου και του Οράχοβατς.

Το Συμβούλιο έχει εκφράσει επανειλημμένως την προσήλωσή του στο στόχο ενός δημοκρατικού και πολυεθνοτικού Κοσσυφοπεδίου σύμφωνα με το ψήφισμα 1244 του Συμβουλίου Ασφαλείας των Ηνωμένων Εθνών, καθώς και στην ανεμπόδιστη και ασφαλή επιστροφή όλων των προσφύγων. Το ψήφισμα 1244 του Συμβουλίου Ασφαλείας των Ηνωμένων Εθνών παραμένει συνεπώς από όλες τις απόψεις η βάση της πολιτικής της Ευρωπαϊκής Ένωσης. Επιπλέον, το Συμβούλιο έχει επανειλημμένως καταδικάσει σθεναρά όλες τις πράξεις βίας, παρενόχλησης και μισαλλοδοξίας και έχει καταστήσει σαφές στην ηγεσία του Κοσσυφοπεδίου ότι η συνδρομή της ΕΕ θα εξαρτηθεί από το αν καταβληθούν αξιόπιστες προσπάθειες για τη συμφιλίωση μεταξύ των εθνοτήτων.

Ο Αξιότιμος κ. Βουλευτής θα έχει ασφαλώςπόψη του το γεγονός ότι το Συμβούλιο δεν διαδραματίζει άμεσο ρόλο όσον αφορά την ασφάλεια κατά την εφαρμογή του ψηφίσματος 1244 του Συμβουλίου Ασφαλείας των Ηνωμένων Εθνών: προς τούτο και βάσει εντολής του ΟΗΕ, το ΝΑΤΟ έχει εγκαταστήσει στην περιοχή δύναμη ασφαλείας 50.000 στρατιωτών. Η δύναμη αυτή (η επονομαζόμενη ΚFOR) δημιουργήθηκε ακριβώς με σκοπό να εξασφαλίσει ένα ασφαλές περιβάλλον στις μειονότητες, προκειμένου να ενθαρρύνει όλους τους πρόσφυγες και τους εκτοπισθέντες να επιστρέψουν στην περιοχή. Οι χώρες της ΕΕ παρέχουν το 80 % των δυνάμεων της ΚFOR και τα ενεχόμενα κράτη μέλη αποφάσισαν πρόσφατα να αυξήσουν τις δυνάμεις αυτές.

Προκειμένου να καταπολεμηθεί η βία μεταξύ εθνοτήτων και να δημιουργηθεί το αναγκαίο κλίμα ασφαλείας ώστε οι μη Αλβανοί κάτοικοι του Κοσσυφοπεδίου να παραμείνουν στην επαρχία αυτή και να παροτρυνθούν να επιστρέψουν όσοι έχουν ήδη φύγει, η ΕΕποστηρίζει και τις προσπάθειες του UNMIC για τη σύσταση Πολιτικής Αστυνομικής Δύναμης του Κοσσυφοπεδίου. Απαντώντας στις εκκλήσεις του κ. Κοuchner και του ΓΓ/ΥΑ Solana, τα κράτη μέλη κατέβαλαν, το Μάρτιο του 2000, εξαιρετικές προσπάθειες προκειμένου να ενισχύσουν την αστυνομική δύναμη του UNMIC με 320 επιπλέον αστυνομικούς.

Λαμβάνονταςπόψη την εξαιρετικά δύσκολη κατάσταση μέσα στην οποία καλούνται να λειτουργήσουν η KFOR και η πολιτική αστυνομία του ΟΗΕ, το Συμβούλιο εκτιμά ότι έχουν ήδη σημειώσει πολύ σημαντική πρόοδο όσον αφορά την επίτευξη των στόχων του ψηφίσματος 1244 του Συμβουλίου Ασφαλείας των Ηνωμένων Εθνών.

Προκειμένου να αντιμετωπισθεί η σημερινή κατάσταση στο Κοσσυφοπέδιο, το Συμβούλιοποστηρίζει σθεναρά και την εγκατάσταση της διοίκησης των Ηνωμένων Εθνών (UNMIC) συμβάλλοντας στον προϋπολογισμό της και αναλαμβάνοντας πλήρως τις δαπάνες του τέταρτου πυλώνα του UNMIK που αφορά την ανοικοδόμηση και την οικονομική επανόρθωση.

Το Συμβούλιοποστηρίζει επίσης την απόφαση του Ειδικού Εκπροσώπου του Γενικού Γραμματέα των Ηνωμένων Εθνών, κ. Kouchner να συστήσει ένα Μικτό Προσωρινό Διοικητικό Συμβούλιο στο οποίο θα πρέπει να συμμετάσχουν προοδευτικά όλες οι εθνότητες για τη διοίκηση του Κοσσυφοπεδίου. Μέχρι στιγμής, οι Σέρβοι του Κοσσυφοπεδίου έχουν αρνηθεί να συμμετάσχουν σ' αυτό και σε άλλα παρεμφερή σώματα. Η ΕΕ απηύθυνε έκκληση προς τους Σέρβους του Κοσσυφοπεδίου να επανεξετάσουν τη στάση αποχής τους προκειμένου να συμβάλουν στην οικοδόμηση ενός πολυεθνοτικού Κοσσυφοπεδίου και στην εξασφάλιση θέσεων για τους ίδιους στις νέες διοικητικές δομές.